[ca] Com es construeix el lesbianisme a través dels personatges lèsbics és el tema al voltant del qual gira aquest treball. Es focalitza especialment en l'anàlisi del potencial empoderador per al col·lectiu de lesbianes de les imatges que transmeten les televisions espanyoles a través de les sèries. Tenen els mitjans la capacitat d'incidir en el procés d'empoderament i desempoderament d'un col·lectiu oprimit? Com s'utilitza aquesta capacitat? Aquest treball es basa en la idea que sí, que els mitjans, com a espais de generació i transmissió de discursos i d'ideologia, tenen poder i capacitat per a donar o restar poder a determinats grups socials. Amb aquest fonament s'estudia de quina manera fan servir aquesta capacitat les ficcions televisives de producció espanyola pel que fa al col·lectiu de lesbianes. Si bé és cert que el nombre de personatges lèsbics ha crescut molt en els darrers anys, el present treball pretén observar si l'augment en quantitat es tradueix en una millora qualitativa. Per això s'observa quin paper tenen els patrons heteronormatius de construcció de personatges i trames en la construcció dels personatges de lesbianes. Prenent referents des de Monique Wittig fins a Judith Butler, es tracta d'un estudi de continguts que vol observar si les sèries espanyoles contribueixen al canvi social o, en canvi, el frenen. Per a fer-ho, s'ha escollit una mostra de sèries que va des de 1995 fins a l'actualitat, repassant alguns dels personatges lèsbics que han tengut més presència en antena els darrers vint anys. S'han analitzat fragments concrets, buscant aquelles escenes que tracten temàtiques com la sexualitat, la maternitat, les relacions de parella o les relacions familiars, per a tenir un quadre el més complet possible sobre la temàtica. Finalment s'ha observat l'evolució en el tractament del lesbianisme a les ficcions televisives espanyoles a través de la posada en comú dels resultats de l'anàlisi de cada temàtica a cada sèrie. Un bon tractament mediàtic del lesbianisme és imprescindible per a l'empoderament del col·lectiu. La visualització pública és tan important com la igualtat de drets per a fer possible acabar amb ideologies com la lesbofòbia o l'homofòbia. I en aquest cas, els mitjans de comunicació convencionals, com la televisió, hi tenen un gran paper.

[en] How lesbianism is constructed through lesbian characters is one of the main topics of this work. It especially focuses on analysing the lesbian images potential for empowering that Spanish television transmits through its series. Have media the ability to influence the process of empowerment and disempowerment of an oppressed group? How is this capacity used? This work is based on the idea that, in fact, they do. Media, as spaces of generation and transmission of discourses and ideology, have the power and capacity to give or remove power to certain social groups. Through this idea is studied how Spanish series use this ability over lesbian. While the number of lesbian characters has grown considerably in recent years, this study aims to observe if the increase in amount results in a qualitative improvement. To do this, this paper studies the role of heteronormative patterns of building characters and plots in the construction of lesbian characters. Taking references from Monique Wittig to Judith Butler, this is a study of content that tries to see if Spanish series are contributing to social change or not. To do this, it has been chosen a sample of series running from 1995 to the present, reviewing some of the lesbian characters who have had more presence on the air for the last twenty years. Specific fragments were analysed, looking for scenes that deal with issues such as sexuality, motherhood, relationships or family relationships, to have an idea as complete as possible of the subject. Finally, it has been studied the evolution of the treatment of lesbianism in Spanish television fiction through the sharing of the results of the analysis of each subject in each series. A good media treatment of lesbianism is essential for the empowerment of the collective. The public display is as important as equal rights to end with ideologies as homophobia or lesbophobia. And, in this case, the conventional media, like television, have a great role.